**שיעורי בית – ארועים**

1. צרו פונקציה בשם getMax המקבלת לסוגריים שני מספרים ומחזירה את המקסימלי. צרו פונקציה בשם testMax, לא מקבלת ארגומנטים לסוגריים, ובתוכה כיתבו קוד המקבל מהמשתמש ע"י שתי תיבות prompt שני מספרים, ומציג ע"י alert את המקסימלי מביניהם ע"י שימוש בפונקציה getMax. צרו לחצן שבלחיצה עליו קורא לפונקציה testMax.

1. צרו פונקציה בשם printSquare המקבלת לסוגריים מספר n ומציגה ריבוע כוכביות מלא בגודל n על n. אם קיבלה 4, תציג:

\* \* \* \*

\* \* \* \*

\* \* \* \*

\* \* \* \*

צרו פונקציה נוספת בשם testSquare שלא מקבלת דבר לסוגריים, אך מקבלת מהמשתמש ע"י תיבת prompt מספר וע"י שימוש בפונקציה printSquare מציגה ריבוע כוכביות בגודל המספר.

צרו ב-HTML לחצן שמפעיל את הפונקציה testSquare.

1. צרו ב-HTML לחצן שבלחיצה עליו קולט מהמשתמש אורך ורוחב של מלבן ע"י שתי תיבות prompt ומציג מלבן ריק עם מסגרת של כוכביות במימדים שנקלטו. עליכם לחלק את הקוד לפונקציות מתאימות.

1. צרו ב-HTML לחצן, שבלחיצה עליו מציג על המסך מלבן כוכביות ריק במימדים רנדומליים (5 עד 20 כולל קצוות). עליכם לחלק את הקוד לפונקציות מתאימות.

1. צרו ב-HTML 4 לחצנים.

בלחיצה על הראשון – קבלו מהמשתמש שני מספרים ע"י שתי תיבות prompt והציגו ע"י alert את סכומם.

בלחיצה על השני – קבלו מהמשתמש שני מספרים ע"י שתי תיבות prompt והציגו ע"י alert את הראשון פחות השני.

בלחיצה על השלישי – קבלו מהמשתמש שני מספרים ע"י שתי תיבות prompt והציגו ע"י alert את מכפלתם.

בלחיצה על הרביעי – קבלו מהמשתמש שני מספרים ע"י שתי תיבות prompt והציגו את ע"י alert את הראשון חלקי השני.

חלקו את הקוד לפונקציות מתאימות.

1. צרו ב-HTML לחצן שבלחיצה עליו קולט מהמשתמש שני מספרים ע"י שתי תיבות prompt ומציג על הדף שורה של כל המספרים ביניהם בסדר עולה כולל קצוות. אין להניח שהראשון שנקלט קטן יותר מהשני שנקלט. חלקו את הקוד לפונקציות מתאימות.

1. צרו אתר מעצבן המכיל תיבת טקסט שבכל לחיצת מקש – מוצג alert שמראה את ההודעה: "המשך לכתוב".

1. צרו ב-HTML לחצן שבלחיצה עליו מציג ב-alert את השעה הנוכחית (Google It). יש לחלק לפונקציות מתאימות.

בהצלחה 😊