# **Exception Handling**

1. צרו פונקציה בשם getAverage המקבלת מערך מספרים כארגומנט ומחזירה (ע"י return) את ממוצע ערכי המערך. במידה ושלחו מערך ריק, יש להעלות חריגה עם הודעה מתאימה.

במידה ושלחו משהו שאינו מערך (מחרוזת/מספר/null וכו') יש להעלות חריגה עם הודעה מתאימה.

בלחיצה על לחצן, צרו מערך Hard-Coded ושילחו לפונקציה. קבלו את הערך המוחזר והציגו ב-alert.

יש להגן על קוד הלחצן ע"י try-catch.

1. צרו פונקציה בשם countObjectProperties המקבלת אובייקט ומחזירה את מספר המאפיינים שיש לאובייקט.

לדוגמה, אם קיבלה את האובייקט { name: “Mitsi”, age: 4, color: “White” } תחזיר 3 כי יש שלושה מאפיינים לאובייקט הזה.

אם נשלח לפונקציה משהו אחר (מספר/מחרוזת/null וכו') יש להעלות חריגה מתאימה.

בלחיצה על לחצן, צרו אובייקט Hard-Coded ושילחו לפונקציה. קבלו את הערך המוחזר והציגו ב-alert.

יש להגן על קוד הלחצן ע"י try-catch.

1. צרו תיבת textarea אליה המשתמש יכול להכניס קוד בשפת JavaScript (כאילו אנו בונים אתר המאפשר להריץ בתוכו קוד JavaScript).

בלחיצה על הלחצן שילחו את תוכן תיבת ה-textarea לפונקציה eval של JavaScript. פונקציה זו מקבלת מחרוזת המכילה קוד JavaScript ומריצה את הקוד.

הגנו על התוכנית מפני כל קריסה שעלולה להתרחש. בכל מקרה של קריסה – יש להציג הודעת שגיאה מתאימה במקום הקריסה.

בהצלחה 😊